**projektas**

**reg. Nr. T-144**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

DĖL lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų perspektyvių sportininkų skatinimo projektams finansuoti“

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, vykdydama Sportininkų ir jų sporto mokytojų / trenerių skatinimo tvarkos aprašo, patvirtinto Pasvalio rajono savivaldybės tarybos 2021 m. gegužės 26 d. sprendimu Nr. T1-96 ,,Dėl Sportininkų ir jų sporto mokytojų/trenerių skatinimo tvarkos aprašo patvirtinimo“ (su visais aktualiais pakeitimais), 2, 3, 4, 15, 17 punktus, atsižvelgdama į sportininko Tado Žukausko 2021 m. birželio 1 d. prašymus Nr. ARS-J-641 ir ARS-J-642, į Pasvalio bokso klubo ,,Boksininkas“ 2022 m. gegužės 19 d. prašymą Nr. ARS-J-676 bei į Visuomeninės sporto tarybos 2022 m. birželio 14 d. posėdžio protokolo Nr. TSP-4 išrašą, Pasvalio rajono savivaldybės taryba nusprendžia:

1. Skirti 1 973 eurus iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę 09.02.01.02.08 ,,Nevyriausybinių kūno kultūros ir sporto organizacijų, viešųjų įstaigų perspektyvių sportininkų skatinimo projektams finansuoti“ perspektyvių sportininkų ir sporto mokytojų/trenerių skatinimui (pridedama).

2. Įgalioti Pasvalio rajono savivaldybės administracijos direktorių premijas pervesti į prašymuose nurodytas sąskaitas.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

vyriausiasis specialistas

Rimantas Savickas

Suderinta DVS Nr. RTS-160

 PATVIRTINTA

Pasvalio rajono savivaldybės tarybos

 2022 m. birželio d. sprendimu Nr. T1-

lėšOS SKIRTOS **PERSPEKTYVIŲ SPORTININKŲ IR SPORTO MOKYTOJŲ / TRENERIŲ SKATINIMUI** iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų perspektyvių sportininkų skatinimo projektams finansuoti“

|  |  |  |  |
| --- | --- | --- | --- |
| Eil. Nr. | Sportininko, sporto mokytojo / trenerio vardas, pavardė | Pasiektas rezultatas | Premijos dydis eurais |
| 1. | Viktorija Strekaitė | Lietuvos jaunimo bokso čempionatas, 1 vieta | 350,00 |
| 2. | Kamilė Aglinskaitė | Europos jaunimo bokso čempionatas, 3 vieta | 735,00 |
| 3. | Stasys Balčiauskas | Sporto mokytojas | 588,00 |
| 4. | Tadas Žukauskas | IFBB Europos čempionatas, 4 vieta, Lietuvos kultūrizmo, fitneso ir bikini atvirasis 41-as čempionatas, 3 vieta. | 300,00 |
|  |  |  **Iš viso:** | **1973,00** |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų perspektyvių sportininkų skatinimo projektams finansuoti“ |

 **2022-06-13**

Pasvalys

1. **Sprendimo projekto rengimo pagrindas.**

Vadovaujantis Sportininkų ir jų sporto mokytojų / trenerių skatinimo tvarkos aprašu, patvirtintu Pasvalio rajono savivaldybės tarybos 2021 m. gegužės 26 d. sprendimu Nr. T1-96 ,,Dėl sportininkų ir jų sporto mokytojų / trenerių skatinimo tvarkos aprašo patvirtinimo“, siūloma paskirti sportininkams ir jų sporto mokytojams / treneriams premijas už pasiektus aukštus sportinius rezultatus.

1. **Sprendimo projekto tikslai ir uždaviniai.**

Gauti sportininko Tado Žukausko 2021 m. birželio 1 d. prašymai Nr. ARS-J-641 ir ARS-J-

642, Pasvalio bokso klubo ,,Boksininkas“ 2022 m. gegužės 19 d. prašymas Nr. ARS-J-676 „Dėl premijų sportininkams ir jų sporto mokytojams / treneriams skyrimo.

Vadovaujantis Sportininkų ir jų sporto mokytojų / trenerių skatinimo tvarkos aprašu, apskaičiuotos premijos ir siūloma skirti tokias premijas:

Viktorija Strekaitė – Lietuvos jaunimo bokso čempionatas 1 vieta. Už pirmą vietą Lietuvos čempionate 1000 eurų. Jaunimo amžiaus grupėje taikomas koeficientas 0,7 – 700. Svorio kategorijoje varžybose dalyvavo 3 dalyviai, taikomas koeficientas 0,5 – 350 eurų. Siūloma skirti 350 eurų.

Kamilė Aglinskaitė – Europos jaunimo bokso čempionatas 3 vieta. 3 vieta – 1 500 eurų, jaunimo grupėje taikomas koeficientas 0,7 – 1050. Svorio kategorijoje varžybose dalyvavo 9 dalyviai, taikomas koeficientas 0,7 – 735 eurų. Siūloma skirti 735 eurus.

 Stasys Balčiauskas – 80 procentų sportininko gautos premijos. 735 eurų – 80 proc. – 588 eurų. Siūloma skirti 588 eurus.

 Sportininkas Tadas Žukauskas pats asmeniškai pateikė prašymą dėl premijos skyrimo.

 Visuomeninės sporto tarybos posėdyje pasiūlyta Tadui Žukauskui skirti 300 eurų.

 Ryčiui Bajaliui, Ernestui Sinkevičiui, Dijai Bajalytei ir Arnui Kazakevičiui siūloma neskirti premijų, nes jie dalyvavo Lietuvos rajonų jaunimo ir suaugusių bokso čempionatuose, kuriuose nedalyvavo visi stipriausieji boksininkai (nedalyvavo Lietuvos miestų komandos).

1. **Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**.

Finansavimas skiriamas iš Savivaldybės biudžeto lėšų.

1. **Numatomo teisinio reguliavimo poveikio vertinimo rezultatai** (jeigu rengiant

sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

1. **Sprendimo projekto antikorupcinis vertinimas.**

Nevertinama

1. **Sprendimo projekto iniciatoriai ir** **asmuo atsakingas už sprendimo vykdymo**

**kontrolę.**

Visuomeninė sporto taryba, Švietimo ir sporto skyrius. Atsakingas R. Savickas.

PRIDEDAMA. Visuomeninės sporto tarybos 2022 m. birželio 14 d. posėdžio protokolo Nr. TSP-4 išrašas.

Švietimo ir sporto skyriaus vyriausiasis specialistas Rimantas Savickas